Diari Oficial de la Generalitat Valenciana


Sumari del DOGV 9850, del 16-05-2024 (2024/4264)

RESOLUCIÓ de 9 de maig de 2024, de la Conselleria d'Hisenda, Economia i Administració Pública, per la qual es convoquen en l'exercici 2024 subvencions per al foment de la formació, la investigació i la transferència de coneixement entre el Sistema Universitari Valencià i l'Administració pública valenciana en l'àmbit de l'economia pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9850

Data del DOGV
:   16-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4264


Data del document
:   09-05-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Hisenda, Economia i Administració Pública

RESOLUCIÓ de 9 de maig de 2024, de la Conselleria d'Hisenda, Economia i Administració Pública, per la qual es convoquen en l'exercici 2024 subvencions per al foment de la formació, la investigació i la transferència de coneixement entre el Sistema Universitari Valencià i l'Administració pública valenciana en l'àmbit de l'economia pública. [2024/4264]  
  
  
Índex  
Primer. Objectiu i condicions de la concessió de la subvenció  
Segon. Finançament i crèdits de la convocatòria  
Tercer. Sol·licitants i entitats beneficiàries  
Quart. Àrees d'interés prioritàries  
Quint. Quantia de la subvenció, activitat finançable i duració  
Sext. Personal investigador predoctoral  
Sèptim. Criteris de valoració  
Octau. Forma i termini de presentació de les sol·licituds  
Nové. Documentació que s'ha d'adjuntar a la sol·licitud  
Dècim. Resolució  
Onzé. Convenis de col·laboració  
Dotzé. Justificació de les subvencions  
Tretzé. Pagament de la subvenció  
Catorzé. Ordenació i instrucció  
Quinzé. Mitjans de publicació i notificació dels diferents tràmits  
Setzé. Òrgan competent per a la resolució i recursos  
Desseté. Efectes  
Dihuité. Recursos contra la convocatòria  
Mitjançant l'Orde 2/2021, de 5 de febrer, de la Conselleria d'Hisenda i Model Econòmic (DOGV 9021, de 16/02/2021), modificada per l'Orde 2/2023, de 14 de març, de la Conselleria d'Hisenda i Model Econòmic (DOGV 9560, 23/03/2023), s'establixen les bases reguladores per a la concessió de subvencions per al foment de la formació, la investigació i la transferència de coneixement entre el Sistema Universitari Valencià i l'Administració pública valenciana en l'àmbit de l'economia pública.  
L'apartat 2 de l'article 12 de l'orde esmentada establix que el procediment per a la concessió de subvencions s'iniciarà d'ofici i es realitzarà mitjançant convocatòries que desenvoluparan la tramitació necessària per a la concessió d'estes subvencions.  
En virtut del que s'ha exposat i de conformitat amb el que preveu el Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, així com el que disposa el Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, resolc:  
  
  
Primer. Objectiu i condicions de la concessió de la subvenció  
1. L'objectiu de la present resolució és realitzar la convocatòria per a l'exercici 2024 de les subvencions per al foment de la formació, la investigació i la transferència de coneixement entre el Sistema Universitari Valencià i l'Administració pública valenciana en l'àmbit de l'economia pública, regulades en l'Orde 2/2021, de 5 de febrer, de la Conselleria d'Hisenda i Model Econòmic, modificada per l'Orde 2/20033, de 14 de març de la Conselleria d'Hisenda i Model Econòmic.  
  
2. Estes subvencions tenen caràcter plurianual i una duració màxima de quatre anys.  
3. Les condicions per a la sol·licitud, la tramitació, la resolució i la notificació seran les que establixen les bases reguladores esmentades i esta convocatòria.  
  
Segon. Finançament i crèdits de la convocatòria  
1. Les subvencions que es convoquen es finançaran amb càrrec a la línia S0223000 del subprograma pressupostari 611B00, Finançament autonòmic, del pressupost de gastos de la Generalitat, recollida en els annexos de transferències i subvencions de la Llei 8/2023, de 27 de desembre, de pressupostos de la Generalitat per a l'exercici 2024, o el seu equivalent en els exercicis successius, pels imports màxims següents:  
  
2024 2025 2026 2027 2028  
24.500 73.500 74.700 82.700 62.600  
  
  
2. Les anualitats corresponents a exercicis futurs quedaran condicionades a l'existència de crèdit adequat i suficient en els pressupostos corresponents de la Generalitat. La modificació de la distribució aprovada inicialment requerirà la tramitació de l'expedient corresponent de reajustament d'anualitats.  
  
Tercer. Sol·licitants i entitats beneficiàries  
1. Les persones sol·licitants i les entitats beneficiàries seran, de conformitat amb l'article 5 de l'Orde 2/2021, de 5 de febrer, les universitats del Sistema Universitari Valencià, d'acord amb l'article 2 de la Llei 4/2007, de 9 de febrer, de coordinació del Sistema Universitari Valencià, que impartisquen estudis oficials de doctorat i que complisquen els requisits establits en les bases reguladores.  
2. Les subvencions les percebran directament les universitats, que les destinaran a finançar projectes d'investigació articulats al voltant del desenvolupament d'una tesi doctoral en les àrees d'economia pública prioritàries, establides en la present convocatòria.  
3. Les entitats beneficiàries (universitats) estaran subjectes a les obligacions derivades de la normativa general de subvencions, de l'Orde 2/2021, de 5 de febrer, i d'esta convocatòria, i subscriuran un conveni de col·laboració amb la Generalitat, en els termes que preveu l'esmentat article 5 de l'Orde 2/2021, de 5 de febrer.  
  
Quart. Àrees d'interés prioritàries  
D'acord amb el que establix l'apartat 2 de l'article 2 de l'Orde 2/2021, de 5 de febrer, per a la present convocatòria s'establixen les següents àrees d'interés prioritàries:  
a) Governança fiscal, creixement econòmic i equitat en el marc autonòmic.  
b) Sistemes fiscals i transformació digital.  
c) Determinants de les necessitats de gasto públic dels nivells de govern subestatals en el marc d'un estat descentralitzat.  
d) Avaluació de polítiques públiques.  
  
Quint. Quantia de la subvenció, activitat finançable i duració  
1. El nombre màxim d'universitats beneficiàries en esta convocatòria serà de dos. Així mateix, es finançarà un nombre màxim de tres projectes d'investigació de tesi doctoral, d'acord amb el quadre següent:  
  
2. L'import màxim per projecte i la seua distribució per anualitats serà la següent:  
  
ANY Primer any Segon any Tercer any Quart any  
Import màxim   
per projecte   
(euros) 24.500 24.500 25.700 31.300  
  
  
  
3. Les subvencions es destinaran a finançar els conceptes següents:  
  
a) El salari i la quota empresarial a la Seguretat Social del contracte del personal investigador predoctoral. La retribució salarial mínima que hauran de rebre els investigadors en formació durant este període, i que s'haurà d'indicar en cada contracte, s'ajustarà al que s'establix en l'article 7 del Reial decret 103/2019, d'1 de març, pel qual s'aprova l'Estatut del personal investigador predoctoral en formació.  
b) Altres gastos directament relacionats amb el desenvolupament de la tesi i la formació del doctorand, fins a un màxim de 3.500 euros per anualitat. Estos gastos podran finançar únicament els conceptes següents:  
- Material bibliogràfic fins a un màxim de 1.000 euros per anualitat.  
  
- Béns d'equip (ordinador portàtil) per a ús de l'investigador o investigadora predoctoral en el desenvolupament de la tesi fins a un màxim de 1.500 euros per a la primera o segona anualitat del projecte i per a la compra d'una unitat. L'ordinador portàtil serà propietat de l'entitat beneficiària, per la qual cosa hauran d'estar donats d'alta en l'inventari (físic i comptable) de l'entitat, i haurà de quedar constància de la seua adquisició amb càrrec a fons de la Conselleria d'Hisenda i Model Econòmic.  
- Gastos de difusió del projecte de tesi doctoral fins a un màxim de 3.500 euros per anualitat, com ara els costos de publicació en revistes especialitzades (incloent-hi els gastos de traducció) o les quotes per adhesió a associacions especialitzades, sempre que el treball presentat per a la publicació estiga firmat per la persona que realitza el projecte d'investigació de tesi subvencionat.  
- Gastos derivats de l'organització i la participació de la persona investigadora predoctoral i del tutor o tutora designat per l'entitat beneficiària, en jornades, seminaris i activitats de formació específiques relacionades amb el tema de la tesi doctoral o l'adquisició de capacitats i habilitats investigadores, fins a un màxim de 3.500 euros per anualitat. Este apartat inclou els gastos d'inscripció, viatge, manutenció i allotjament.  
4. El límit conjunt per any dels conceptes subvencionables (gastos de personal i altres gastos relacionats amb el desenvolupament de la tesi i la formació del doctorand) serà la quantia individual màxima de la subvenció establida en l'apartat 2 del present article.  
5. L'import de les subvencions en cap cas podrà ser d'una quantia tal que, aïlladament o en concurrència amb altres subvencions, ajudes, ingressos o recursos, supere el cost real de l'activitat subvencionada, de conformitat amb l'article 19.3 de la Llei 38/2003, de 17 de novembre, general de subvencions.  
6. En cap cas l'import de la subvenció serà superior a l'import del gasto sol·licitat per a executar-la.  
7. Les entitats beneficiàries hauran d'assumir qualsevol cost de contractació que excedisca la subvenció atorgada, derivat tant dels increments retributius dels salaris del personal investigador com dels increments de les quotes empresarials de la Seguretat Social o dels increments causats per qualsevol altra circumstància o modificació en el marc laboral o legislatiu.  
  
Sext. Personal investigador predoctoral   
El personal investigador predoctoral serà seleccionat i desenvoluparà la tesi doctoral en els termes establits en l'article 6 i la resta d'articulat de les bases reguladores, la resolució de concessió i el conveni de col·laboració que se subscriga.  
  
Sèptim. Criteris de valoració  
1. Els criteris que s'empraran per a seleccionar les universitats beneficiàries són els que establix l'article 17 de l'Orde 2/2021, de 5 de febrer, modificada per l'Orde 2/2023, de 14 de març:  
  
a) Professorat amb doctorat per cada cent alumnes: professorat permanent doctor equivalent a temps complet per cada 100 alumnes matriculats en estudis de grau, màster i doctorat. Màxim: 25 punts.  
  
b) Nombre de tesis doctorals llegides en els programes de doctorat en economia per cada 100 alumnes matriculats en estudis de grau, màster i doctorat. Màxim: 20 punts.  
c) Factor d'impacte mitjà: factor d'impacte mitjà de les publicacions per a les quals hi ha un autor o autora afiliat a la institució d'acord amb Journal Citation Reports referenciat a les àrees d'Economy, Finance i Business. Màxim: 20 punts.  
d) Fons d'investigació per professorat doctor: recursos per a projectes d'investigació sobre el total de professorat permanent doctor equivalent a temps complet. Màxim: 20 punts.  
e) Percentatge de tesis defensades amb menció internacional en programes de doctorat en economia sobre el total de tesis llegides en programes de doctorat en economia. Màxim: 15 punts.  
2. Les universitats sol·licitants hauran de presentar un certificat del representant legal, en què es recullen els mèrits que seran objecte de valoració per a la concessió de les subvencions, així com el detall del càlcul i les dades utilitzades per a determinar-los.  
3. Els criteris de concessió detallats, sobre els quals les universitats sol·licitants hauran de proporcionar informació, estaran referits a les dades del curs acadèmic finalitzat en 2023, tenint en compte que:  
  
- Les dades d'alumnes matriculats en estudis de grau, màster i doctorat es referiran a matèries relatives a economia en sentit ampli, és a dir, tenint en compte els estudis d'economia, empresa, finances, comptabilitat, auditoria, fiscalitat o màrqueting.  
- Les dades de professorat permanent doctor es referiran igualment al professorat amb doctorat en els departaments relatius a economia en sentit ampli.  
- Els programes de doctorat en economia i els recursos per a projectes d'investigació es referiran també a matèries relatives a economia en sentit ampli.  
4. Per a cada un d'estos criteris, les universitats es classificaran per orde decreixent (de major a menor) en funció dels seus respectius registres (dades declarades).   
Les que tinguen el registre més elevat obtindran el màxim de punts del criteri, i la puntuació anirà reduint-se de manera proporcional a les dades aportades per la resta de les universitats d'acord amb la fórmula següent (regla de tres inversa):   
puntuació de la universitat en el criteri X = (puntuació màxima del criteri X \* dada declarada per la universitat en el criteri X) / dada declarada per la universitat amb la puntuació més alta en el criteri X.  
5. En cas que no es presente informació relativa a un criteri o el càlcul i el detall de les xifres utilitzades per a la determinació de les ràtios o la comissió avaluadora considere esta informació inadequada o insuficient, es valorarà amb 0 punts.  
6. La puntuació final de cada universitat serà la suma dels punts obtinguts en tots els criteris.  
7. En cas d'empat en la puntuació final, per a desfer-lo s'utilitzarà la puntuació en el primer criteri; si l'empat persistix, s'emprarà el segon criteri, i així successivament.  
  
Octau. Forma i termini de presentació de les sol·licituds  
1. Les sol·licituds d'estes subvencions les hauran de presentar les universitats del Sistema Universitari Valencià que impartisquen estudis oficials de doctorat, en el termini de 20 dies hàbils a comptar de l'endemà de la publicació de la present convocatòria en el Diari Oficial de la Generalitat Valenciana (DOGV). La sol·licitud de la subvenció la realitzarà el rector o rectora de la universitat o la persona que tinga la representació legal de la universitat en matèria d'investigació.  
  
2. Les sol·licituds i la documentació necessària les presentarà telemàticament el representant legal de la universitat mitjançant firma electrònica o certificat digital, en el termini establit en l'apartat anterior, a través de la seu electrònica de la Generalitat en l'adreça web https://sede.gva.es/.  
3. Només podrà presentar-se una sol·licitud per universitat. En el cas que una universitat en presente més d'una, només es considerarà vàlida l'última sol·licitud presentada en termini.  
  
Nové. Documentació que s'ha d'adjuntar a la sol·licitud  
1. La sol·licitud s'acompanyarà amb el certificat del representant legal a què fa referència l'apartat 2 de l'article sèptim de la present convocatòria.  
2. En el cas d'entitats privades, llevat que la documentació ja estiga en poder de l'administració actuant, l'imprés de sol·licitud haurà d'anar acompanyat amb una còpia del document acreditatiu de la representació legal de la persona que dona conformitat a la sol·licitud en nom de l'entitat sol·licitant. No obstant això, si la representació legal de qui actua en nom de la universitat resulta de les seues normes d'organització i funcionament, no serà necessari aportar el document acreditatiu de la representació legal. D'altra banda, estes entitats hauran d'acreditar el compliment de la normativa sobre integració laboral de persones amb discapacitat o, si és el cas, l'exempció d'esta obligació, segons el que preveu l'article 7 de la Llei 11/2003, de 10 d'abril, sobre l'Estatut de les persones amb discapacitat.  
3. Quan la sol·licitud no reunisca els requisits que exigix la Llei 39/2015, d'1 d'octubre, del procediment administratiu comú de les administracions públiques, o no s'acompanye amb la documentació que siga exigible d'acord amb esta convocatòria, es requerirà a l'entitat sol·licitant que en el termini de 10 dies hàbils des del següent al de la recepció del requeriment esmene la falta o adjunte els documents preceptius, amb l'advertiment que, si no fa, es considerarà que desistix de la sol·licitud, amb una resolució prèvia dictada en els termes previstos en la legislació administrativa.  
  
Dècim. Resolució   
La resolució de la convocatòria es realitzarà d'acord amb el que establixen els articles 18 i 19 de les bases reguladores.  
  
Onzé. Convenis de col·laboració  
1. D'acord amb el que establix l'apartat 5 de l'article 19 de les bases reguladores, en la resolució de concessió s'establirà un termini d'1 mes perquè les universitats beneficiàries realitzen una proposta de projectes d'investigació de tesis doctorals a finançar, que hauran d'ajustar-se a les àrees prioritàries establides en la present convocatòria. A este efecte, la universitat que obtinga la primera posició en el procés de baremació haurà de presentar una proposta ordenada amb almenys 4 projectes d'investigació de tesis doctorals, mentres que la universitat que obtinga la segona posició haurà de presentar una proposta ordenada amb un mínim de 2 projectes d'investigació de tesis doctorals. Esta proposta haurà de contindre, per a cada projecte de tesi doctoral, el que establix l'apartat 6 de l'article 19 de les bases reguladores.  
  
2. Sobre la base d'esta proposta, l'òrgan instructor dictarà la resolució definitiva de resolució de concessió, amb la selecció de projectes d'investigació de tesis a finançar en funció de la viabilitat d'estos i de l'existència de tutors o tutores disponibles en els diferents departaments o organismes autònoms de la Generalitat Valenciana. Per a això, podrà recaptar l'assessorament d'experts o expertes independents. La resolució de selecció de projectes d'investigació de tesis es publicarà en la pàgina web de la conselleria competent en matèria de finançament autonòmic. La resolució definitiva de concessió posarà fi a la via administrativa i es notificarà a les persones interessades.  
  
3. Una vegada publicada la resolució de selecció dels projectes d'investigació de tesis a finançar, i amb caràcter previ a la subscripció del conveni, les universitats podran iniciar el procés de selecció del personal investigador predoctoral, que s'ajustarà al que s'establix en les bases reguladores i en la present convocatòria.  
4. En un termini màxim de 3 mesos des de la publicació de la resolució de selecció de projectes d'investigació, se subscriurà amb cada entitat beneficiària el corresponent conveni de col·laboració, en el qual es concretaran els aspectes que establix l'article 5 de les bases reguladores.  
5. Si en el termini indicat no s'ha subscrit el conveni precitat per causes imputables a l'entitat beneficiària, s'entendrà que renuncia a la subvenció concedida.  
6. Si a la firma del conveni no ha finalitzat el procés de selecció de la persona investigadora predoctoral, les dades de la persona candidata seleccionada s'incorporaran com a addenda al conveni.  
7. La data d'inici del contracte o, si és el cas, el termini de 3 mesos i 10 dies des de la publicació de la resolució de selecció de projectes d'investigació determina l'inici de l'execució del projecte i de la subvenció.  
  
  
Dotzé. Justificació de les subvencions   
La justificació de les subvencions es realitzarà d'acord amb el que establix l'article 22 de les bases reguladores.  
  
Tretzé. Pagament de les subvencions  
1. Per a cada anualitat pressupostària, es realitzarà el pagament anticipat del cent per cent de l'import de les subvencions que es convoquen mitjançant la present resolució, si la llei de pressupostos de la Generalitat o una altra norma així ho establixen, d'acord amb la sol·licitud presentada i en els termes establits en la resolució de concessió i esta resolució de convocatòria.  
2. En un altre cas, el pagament de la subvenció es realitzarà amb la justificació prèvia de l'entitat beneficiària de la realització del projecte d'acord amb la sol·licitud presentada i en els termes establits en la resolució de concessió i esta resolució de convocatòria.  
  
Catorzé. Ordenació i instrucció  
1. L'ordenació i la instrucció del procediment per a la concessió de les subvencions convocades correspondrà a la persona titular de la direcció general competent en matèria de finançament autonòmic.  
2. La selecció de les universitats la durà a terme l'òrgan instructor a proposta d'una comissió avaluadora, els membres de la qual seran nomenats per la persona titular de la direcció general competent en matèria de finançament autonòmic i que estarà integrada per tres persones designades entre el personal de la direcció general. Una d'estes exercirà la presidència i dos vocals, un dels quals actuarà com a secretari, amb veu i vot.  
En aplicació del que preveu el III Pla d'igualtat de dones i hòmens de l'Administració de la Generalitat, aprovat per l'Acord de 5 d'agost de 2022, del Consell, i el que disposa la Llei orgànica 3/2007, de 22 de març, per a la igualtat efectiva de dones i hòmens, hi haurà d'haver una presència equilibrada de dones i hòmens en la comissió avaluadora.  
  
3. Per a avaluar les sol·licituds, en el cas que d'acord amb l'article 18 de les bases reguladores calga establir-ne una relació prioritzada, la direcció general competent en matèria de finançament autonòmic podrà recaptar l'assessorament d'experts o expertes independents, a través de l'Agència Valenciana d'Avaluació i Prospectiva (AVAP) o l'Agència Estatal d'Investigació (AEI).  
  
  
Quinzé. Mitjans de publicació i notificació dels diferents tràmits  
  
1. La publicació de les llistes previstes en el procés de selecció es realitzarà en la seu electrònica o el portal institucional de la Generalitat en Internet, www.gva.es, i en la pàgina web de la Conselleria d'Hisenda, Economia i Administració Pública: http://www.hisenda.gva.es.  
2. La resolució de concessió es publicarà en la seu electrònica esmentada en l'apartat 1 i també en el Diari Oficial de la Generalitat Valenciana, amb expressió de les bases de la convocatòria, del programa i del crèdit pressupostari al qual s'impute la subvenció atorgada, així com la menció expressa dels grups d'investigació i les entitats beneficiàries.  
3. La publicació de la resolució de concessió en la seu electrònica de la Generalitat produirà els efectes de notificació a les persones interessades, d'acord amb el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
  
Setzé. Òrgan competent per a la resolució i recursos  
1. La resolució de concessió de les subvencions convocades la dictarà per delegació la persona titular de la direcció general competent en matèria de finançament autonòmic. I això de conformitat amb l'article 19 de l'Orde 2/2021, de 5 de febrer, de la Conselleria d'Hisenda i Model Econòmic.  
2. La resolució que es dicte d'acord amb el que disposa l'article anterior posarà fi a la via administrativa i contra esta es podrà interposar un recurs potestatiu de reposició en el termini d'un mes a comptar de l'endemà de la notificació, o bé directament un recurs contenciós administratiu, en el termini de dos mesos a comptar de l'endemà de la notificació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
3. El termini màxim per a resoldre les sol·licituds presentades i per a la concessió de les subvencions que s'establixen en esta convocatòria serà de sis mesos a partir de la data de finalització del termini de presentació de sol·licituds. En el cas que es requerisca a l'interessat que esmene la sol·licitud, el còmput d'este termini s'interromprà pel temps que transcórrega entre la notificació del requeriment i el compliment efectiu per part del destinatari o, en defecte d'això, pel termini concedit, d'acord amb el que establix l'article 22 de la Llei 39/2015, d'1 d'octubre, del procediment administratiu comú de les administracions públiques.  
  
Desseté. Efectes  
Esta resolució tindrà efecte des de l'endemà de publicar-se en el Diari Oficial de la Generalitat Valenciana.  
  
Dihuité. Recursos contra la convocatòria  
Contra la present resolució, que posa fi a la via administrativa, d'acord amb l'article 114 de la Llei 39/2015, d'1 d'octubre, del procediment administratiu comú de les administracions públiques, s'hi podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació en el Diari Oficial de la Generalitat Valenciana, d'acord amb el que disposen els articles 46 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
A més, abans d'acudir a la via judicial, podrà recórrer potestativament en reposició la resolució, davant del mateix òrgan que l'haja dictada, en el termini d'un mes comptat també des de l'endemà de publicar-se en el Diari Oficial de la Generalitat Valenciana, de conformitat amb l'article 123 de la Llei 39/2015, d'1 d'octubre, del procediment administratiu comú de les administracions públiques.  
  
València, 9 de maig de 2024.- El subsecretari de la Conselleria d'Hisenda, Economia i Administració Pública (p. d. Resolució 12.02.24; DOGV 9792): Carlos Pablo Gracia Calandín.